ОБЩИНСКА ИЗБИРАТЕЛНА КОМИСИЯ – СУХИНДОЛ

РЕШЕНИЕ
№ 58-МИ
Сухиндол, 28.10.2023

ОТНОСНО: Предаване на изборни книжа и материали посочени в т. 1 от Методическите указания, приети с решение  № 2655-МИ от 12.10.2023 г. на ЦИК във връзка с Решение № 2819-МИ от 27.10.2023 г. на ЦИК.

Мотиви: В ОИК – Сухиндол е постъпило писмо с изх. № МИ-15-1056 от 27.10.2023 г. от ЦИК, ведно с решение № 2819-МИ от 27.10.2023 г. на ЦИК, заведено с наш вх. № 112 от 28.10.2023 г., с което решение Централна избирателна комисия е решила, че на изборите за общински съветници и за кметове на 29 октомври 2023 г., както и на евентуален втори тур на изборите за кметове на 5 ноември 2023 г. гласуването във всички избирателни секции се произвежда само с хартиени бюлетини, на основание чл. 213а, ал. 2 ИК. В придружителното писмо е указано на ОИК да НЕ предава ролки за гласуване с машина.

След извършена служебна проверка от ОИК – Сухиндол на сайта на Министерство на електронното управление, в раздел "Избори 2023" https://egov.government.bg/wps/portal/ministry-meu/elections.2023/20231027-reshenie, се установи наличието на публикувано решение на МЕУ с № МЕУ-17714 от 27.10.2023 г., с което на основание чл. 213а, ал. 2 ИК Министерство на електронното управление, съвместно с БИМ и БИС, удостоверяват съответствието на доставения тип ТУМГ. След като се запозна със съдържанието на решението, датирането му и най - вече положените електронни подписи се установи, че решението е датирано с дата 27.10.2023 г. Установи се, че времевия печат на КЕП на Председателя на ЕС на БИС – Ивелин Буров е с дата 27.10.2023 г. 09:14:26 часа, установи се, че времевия печат на и.д. Председателя на БИМ – Паун Илчев е с дата 26.10.2023 г. 17:38:12 часа, т.е. документа е подписан преди да е съставен(решение на МЕУ с № МЕУ-17714 от 27.10.2023 г.), ако дата на решението се приеме за вярна, и най - накрая следва да се отбележи, че времевия печат на КЕП на Зам. Министър на електронното управление – Михаил Стоянов е с дата 27.10.2023 г. 21:14:06 часа, което е след приемане на  Решение № 2819-МИ от 27.10.2023 г. на ЦИК. Заседанието на ЦИК по приемане на решението бе излъчено на живо в сайта на ЦИК преди 20:00 часа на 27.10.2023 г. и е под т. 6 от обявения дневен ред на ЦИК. Предвид на горното следва, че решение № 2819-МИ от 27.10.2023 г. на ЦИК е обосновано и правилно, постановено при правилен анализ на наличните писмени доказателства и факти и въпреки, че не е предвидено предварително изпълнение по реда на чл. 60, ал. 1 от АПК  същото е изпълняемо с оглед кратките срокове до произвеждане на изборите на 29.10.2023 г. 

Поради горното и на основание чл. 87, ал. 1, т. 1 и т. 2 и т. 20 ИК, Общинска избирателна комисия – Сухиндол. 

РЕШИ:
УКАЗВА на Община Сухиндол да предадат заедно с член на ОИК – Сухиндол всички изборни книжа и материали посочени в т. 1 от Методическите указания, приети с решение № 2655-МИ от 12.10.2023 г. на ЦИК, без ролките за машинно гласуване. 

ПРЕПИС от решението да се изпрати незабавно на общинска администрация Сухиндол за сведение и изпълнение.

РЕШЕНИЕТО на ОИК – Сухиндол подлежи на оспорване пред ЦИК по реда на чл. 88 ИК, в 3-дневен срок от публикуването му.

Приложение: писмо с изх. № МИ-15-1056 от 27.10.2023 г. от ЦИК, ведно с решение № 2819-МИ от 27.10.2023 г. на ЦИК.

Председател:                  

Миглена Драгиева Шишкова

Секретар:

     Калин Георгиев Маречков

